Title: ระเบียบกระทรวงแรงงานและสวัสดิการสังคม ว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า (ฉบับที่ 3) พ.ศ. 2545

ระเบียบกระทรวงแรงงานและสวัสดิการสังคม

ระเบียบกระทรวงแรงงานและสวัสดิการสังคม
ว่าด้วยการขออนุญาตและการอนุญาตรับสมัครหรือ
ประกาศรับสมัครคนหางานเป็นการล่วงหน้า
(ฉบับที่ ๓)
พ.ศ.  ๒๕๔๕

โดยที่เป็นการสมควรปรับปรุงระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า
พ.ศ. ๒๕๔๕ ให้เหมาะสมยิ่งขึ้น

อาศัยอำนาจตามความในมาตรา ๓๕
แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ ประกอบความในข้อ ๙
แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ
พ.ศ. ๒๕๓๒ รัฐมนตรีว่าการกระทรวงแรงงานและสวัสดิการสังคมจึงวางระเบียบไว้
ดังต่อไปนี้

ข้อ ๑ 
ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า
(ฉบับที่ ๓) พ.ศ. ๒๕๔๕"

ข้อ  ๒[๑]  ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ 
ให้ยกเลิกความในข้อ ๖ (๒) แห่งระเบียบกระทรวงแรงงานและสวัสดิการสังคม
ว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า
พ.ศ. ๒๕๔๕ และให้ใช้ความต่อไปนี้แทน
(๒)
หนังสือของนายจ้างในต่างประเทศแต่งตั้งให้ผู้รับอนุญาตจัดหางานเพื่อไปทำงานในต่างประเทศเป็นตัวแทนในการรับสมัครและคัดเลือกคนหางานรวมทั้งให้มีอำนาจลงนามในสัญญาจ้างแทนนายจ้าง

ทั้งนี้เอกสารตาม (๑) และ (๒)
จะต้องได้รับการรับรองความถูกต้องจากโนตารีปัปลิคหรือหอการค้าของประเทศที่นายจ้างถือสัญชาติหรือของประเทศที่คนหางานจะไปทำงานหรือสำนักงานแรงงานไทย
หรือสถานเอกอัครราชทูตหรือสถานกงสุลไทยที่ประจำอยู่ในประเทศที่คนหางานจะไปทำงาน

ประกาศ ณ วันที่ ๒๐ สิงหาคม พ.ศ. ๒๕๔๕
เดช  บุญ - หลง
รัฐมนตรีว่าการกระทรวงแรงงานและสวัสดิการสังคม

วิภา/ผู้จัดทำ
๑๒ มีนาคม ๒๕๕๕

[๑] ราชกิจจานุเบกษา
เล่ม  ช๑๑๙/ตอนพิเศษ ๘๒ ง/หน้า
๕/๔ กันยายน ๒๕๔ค